**KAUNO TECHNOLOGIJOS UNIVERSITETO**

**AKADEMINĖS GRUPĖS SENIŪNO**

**NUOSTATAI**

1. **BENDROSIOS NUOSTATOS**
2. Kauno technologijos universiteto (toliau – KTU) akademinės grupės seniūno nuostatai (toliau – nuostatai) nustato akademinių grupių, kurios sudaromos pirmosios ir antrosios pakopos studijų programų ir kursų pagrindu, seniūnų skyrimo ir pareigų nutraukimo tvarką, jų teises ir pareigas.
3. Nuostatai yra suderinti su Universiteto statutu, kitais Universiteto vidiniais teisės dokumentais, taip pat Universiteto studentų atstovybės įstatais.
4. Akademinės grupės seniūnas (toliau – seniūnas) – tos pačios akademinės grupės studentas, išrinktas nuostatuose nustatyta tvarka ir atliekantis akademinės grupės atstovavimo, informavimo, veiklos organizavimo pareigas pagal nuostatuose apibrėžtas teises ir pareigas.
5. Seniūnui vykdyti pareigas padeda seniūno pavaduotojas.
6. Fakulteto studentų atstovybė kartu su studentų informacijos centru iš aukštesnių kursų studentų parenka pirmosios pakopos (bakalauro) studijų programų pirmojo kurso kiekvienai akademinei grupei ir skiria pradžios mentorius, kurie konsultuoja seniūnus ir teikia jiems pagalbą per pirmąjį studijų semestrą.
7. **SENIŪNO IR JO PAVADUOTOJO SKYRIMAS**
8. Pirmosios pakopos (bakalauro) studijų programų nuolatinių studijų akademinių grupių seniūnai skiriami šia tvarka:
   1. Pirmojo semestro pirmąją savaitę pradžios mentoriai parenka laikinuosius seniūnus, kurių skyrimą patvirtina fakulteto studentų atstovybės pirmininkas. Patvirtintų seniūnų sąrašą fakulteto studentų atstovybė pateikia fakulteto administracijai. Laikinieji seniūnai atlieka savo pareigas iki nuolatinių seniūnių išrinkimo.
   2. Nuolatinių seniūnų skyrimas vyksta rinkimų būdu. Rinkimus organizuoja pradžios mentoriai iki pirmojo semestro spalio 10 d. Seniūną renka akademinės grupės susirinkimas, jame dalyvaujant ne mažiau kaip pusei akademinės grupės studentų. Susirinkimui pirmininkauja pradžios mentorius arba fakulteto studentų atstovybės socialinių reikalų koordinatorius. Bet kuris akademinės grupės studentas gali siūlyti savo kandidatūrą. Kandidatai turi teisę pasisakyti apie būsimą seniūno darbą, susirinkimo dalyviai turi teisę jiems užduoti klausimus. Balsavimo būdą ir eigą, priklausomai nuo kandidatų skaičiaus, parenka susirinkimas. Nuolatinis seniūnas laikomas išrinktas, jei už jį balsavo ne mažiau kaip 50%+1 akademinės grupės studentų dalyvaujančių seniūno rinkimuose. Nuolatinį seniūną patvirtina studentų atstovybės pirmininkas.
   3. Nuolatinio seniūno pavaduotojas renkamas tame pačiame akademinės grupės susirinkime ta pačia tvarka, kaip ir 6.2. punkte iš pasiūliusių savo kandidatūrą akademinės grupės studentų.
   4. Nuolatinių seniūnų ir jų pavaduotojų rinkimų posėdžiai yra protokoluojami (rinkimų protokolo forma 1 priede). Užpildytus protokolus apie išrinktus seniūnus ir jų pavaduotojus su jų kontaktine informacija pradžios mentoriai perduoda fakulteto studentų atstovybės socialinių reikalų koordinatoriui ir juos patvirtina studentų atstovybės pirmininkas bei seniūno ir jo pavaduotojo rinkimuose pirmininkaujantis pradžios mentorius arba socialinių reikalų koordinatorius.
9. Pirmosios pakopos (bakalauro) studijų programų ištęstinių studijų ir antrosios pakopos (magistrantūros) studijų programų nuolatinių ir ištęstinių studijų akademinių grupių seniūnų rinkimus pagal poreikį organizuoja studijų programų vadovai arba studentų atstovybė.
10. Neeiliniai rinkimai organizuojami pageidaujant 2/3 grupės studentų ar fakultetinės studentų atstovybės teikimu: dėl seniūnų nuostatų ar studentų etikos kodekso nesilaikymo.
11. **SENIŪNO IR JO PAVADUOTOJO PAREIGOS**
12. Seniūnas turi atlikti šias pareigas:
    1. Atstovauti akademinės grupės interesus susitikimuose su studentų atstovybe, fakulteto administracija ir apvaliųjų stalų metu, fokus grupėse.
    2. Išlaikyti akreditavimo testą per artimiausią eilinį akreditavimą nuo tapimo seniūnu, kuris yra parengtas pagal KTU studentų atstovybės akreditavimo komisijos procedūrines nuostatas.
    3. Dalyvauti fakulteto studentų atstovybės ataskaitinėje-rinkiminėje konferencijoje.
    4. Dalyvauti studentų atstovybės organizuojamuose seniūnų mokymuose.
    5. Būti akademiškai sąžiningas ir skatinti akademinės grupės akademinį sąžiningumą.
    6. Skatinti neformalų akademinės grupės bendravimą.
    7. Skatinti akademinę grupę dalyvauti akademinio pobūdžio renginiuose.
    8. Surinkti akademinės grupės studentų ir dėstomų modulių dėstytojų kontaktus bei pateikti juos akademinei grupei.
    9. Skatinti akademinę grupę pildyti modulių vertinimo anketas.
    10. Perduoti akademinei grupei gaunamą informaciją iš studentų atstovybės, dėstytojų ir administracijos.
    11. Administruoti akademinės grupės bendravimą virtualioje erdvėje.
13. **SENIŪNO IR JO PAVADUOTOJO TEISĖS**
14. Seniūnas turi teisę:
    1. Gauti pareigoms atlikti reikalingą informaciją iš fakulteto dekano, kitų dekanato darbuotojų, studijų centro, katedrų vedėjų, dėstytojų ir kitų darbuotojų, fakulteto studentų atstovybės.
    2. Rinkti fakulteto studentų atstovybės pirmininką, studentų atstovus fakulteto taryboje ir delegatus KTU studentų atstovybės ataskaitinėje-rinkiminėje konferencijoje.
    3. Dalyvauti, kaip svečias, fakulteto ir studentų atstovybės atviruose susirinkimuose.
    4. Dalyvauti įvairiuose seniūnams organizuojamuose mokymuose ir renginiuose.
    5. Seniūno pavaduotojas naudojasi seniūno teisėmis atlikdamas seniūno pavestus darbus ir jį pavaduojant.
    6. Turi galimybę kartą į metus būti įtrauktas į fakulteto studentų atstovybės inicijuojamus sąrašus vienkartinei skatinamajai stipendijai gauti, jei yra išsilaikęs akreditavimo testą ir yra pažangus.
    7. Išsakyti akademinės grupės ir savo asmeninę nuomonę atstovaujant akademinės grupės interesus ir lūkesčius, teikti pasiūlymus.
15. **SENIŪNO PAREIGŲ NUTRAUKIMAS**
16. Seniūno pareigos nutrūksta, jam:
    1. Pabaigus studijas.
    2. Išėjus akademinių atostogų.
    3. Pakeitus studijų programą, formą, perėjus į tos pačios studijų programos kitą akademinę grupę.
    4. Nutraukus studijas.
    5. Likus kartoti kursą.
    6. Akademinės grupės iniciatyva, parašant prašymą, kurį pasirašo nemažiau 2/3 akademinės grupės studentų ir pateikiant prašymą studentų atstovybės pirmininkui.
    7. Pačiam atsistatydinus.
17. Seniūno pareigoms nutrūkus, kol yra išrenkamas naujas seniūnas, laikinuoju seniūnu tampa seniūno pavaduotojas.
18. 11.2.-11.5. ir 11.7. punktuose paminėtais atvejais, apie nutrūkusias pareigas turi pranešti studentų atstovybei, kuri inicijuoja naujo seniūno rinkimus.
19. Naujas seniūnas ir jo pavaduotojas renkami 6.2. ir 6.3. punktuose nustatyta tvarka.

**BAIGIAMOSIOS NUOSTATOS**

1. Akademinių grupių seniūnų veiklą koordinuoja fakulteto studentų atstovybės socialinių reikalų koordinatorius, padedant KTU studentų atstovybės socialinių reikalų komitetui.
2. Nuostatai parengti ir suderinti pagal KTU studentų atstovybės pateiktą projektą. Nuostatų pakeitimai galimi tik jiems pritarus arba juos pasiūlius KTU studentų atstovybei.